text: Stephanie Lose besøgte Simon Faber i Flensborg
  09 november 2015 kl. 15.06
  Den nye formand for Region Syddanmark Stephanie Lose (V) har været på tiltrædelsesbesøg hos Flensborgs overborgmester Simon Faber. 
  Stephanie Lose, som siden juni har været  formand for Region Syddanmark,  har været på sit første officielle besøg hos Flensborgs overborgmester Simon Faber. De var helt enige om, at det grænseoverskridende samarbejde er af stor betydning for både Region Syddanmark og Flensborg.
  De to drøftede bl.a. sygehus-samarbejde tværs over grænsen og det fælles ønske om bedre jernnbaneforbindelser. Derudover drøftede Simon Faber og Stefanie Lose turisme i grænseregionen.
  De to plitikere vil fremover jævnligt mødes og diskutere aktuelle emner af fælles interesse.
  